Pica (xénero)

***Pica*** é un xénero de aves paseriformes da familia dos córvidos, que comprende de tres a sete especies, segundo os autores, denominadas comunmente pegas en galego.

## Características 
Son córvidos de tamaño mediano, corpo robusto, cola longa e ás curtas, adaptadas especialmente para que o animal manobre con facilidade entre árbores e arbustos. Miden en torno aos 50&nbsp;cm de lonxitude, dos cales a metade corresponde á súa longa cola.
 
A diferenza doutros córvidos, ademais da negra presentan gran parte do seu plumaxe de cor branca, especialmente no ventre e nas ás, e algunhas zonas presentan iridiscencias de tons azuis.

Son aves omnívoras. A súa dieta está composta basicamente de froitos, sementes e insectos, aínda que tamén é común velas alimentándose de preas, ovos, polos e aves e mamíferos de pequieno tamaño e, ocasionalmente, tamén de lixo dos vertedoiros (principalmente en inverno, cando escasea o alimento ou é máis difícil de conseguir).

Ao igual que outros xéneros de córvidos está moi estendido, ocupando a maior parte da rexión holoártica, coa excepción do leste de Norteamérica, estando tamén ausente das zonas máis frías e desérticas.

## Taxonomía 
### Descrición 
O xénero foi descrito en 1760 polo zoólogo francés Mathurin Jacques Brisson, na páxina páxina 30 do volume 1,

### Especies 
Segundo o Sistema Integrado de Información Taxonómica (ITIS), recoñécense no xénero tres especies:

* *Pica hudsonia* (Sabine, 1823) – a pega de Hudson, que habita no noroeste de Norteamérica.
* *Pica nuttalli* (Audubon, 1837) - a pega de Nuttall, que vive só en California.	 
* *Pica pica* (Linnaeus, 1758) - a pega común, a especie de maior área de distribución, xa que está presente na maior parte do paleártico, salvo nos desertos e na tundra.

Porén, investigacións recentes (2003) puxeron en dúbida a taxonomía de *Pica*. *P. hudsonia* e *P. nuttalli* son os parentes máis achegados entre si, e segundo algúns autores serían conespecíficas; pero son especies diferentes. E polo menos a raza coreana de *P. pica* tamén debería considerarse unha especie separada.

E un estudo de filoxenia molecular publicado en 2018 descubriu que a até daquela chamada **pega eurasiática** (*Pica pica*) comprendía varias especies diferentes, incluíndo *Pica mauritanica*, *P. asirensis* e *P. serica*. 

Por iso, segundo a clasificación de referencia do Congreso Ornitolóxico Internacional de 2018, ás tres especies citadas anteriormente débense engadir as catro seguintes: 
* *Pica mauritanica* Malherbe, 1845
* *Pica asirensis* Bates, 1936
* *Pica serica* Gould, 1845
* *Pica bottanensis* Delessert, 1840

Na actualidade (2021), a organización *Global Biodiversity Information Facility* (GBIF) considera as seguintes oito especies (unha delas extinta, descrita e n 2001):
**Pica asirensis* Bates, 1936
**Pica bottanensis* Delessert, 1840
**Pica hudsonia* (Sabine, 1823)
**Pica mauritanica* Malherbe, 1845
**Pica mourerae †* Segui, 2001 
**Pica nuttalli* (Audubon, 1837)
**Pica pica* (Linnaeus, 1758)
**Pica serica* Gould, 1845

Magpie *Pica pica*.jpg|*Pica pica*
Black-billed Magpie, Yellowhead Highway, north of Jasper, Alberta.jpg|*Pica hudsonia*
Pica nuttalli Lake San Antonio.jpg|*Pica nuttalli*
Maghreb (European) Magpie, Morocco.jpg|*Pica mauritanica*
Korean magpie in Daejeon (side profile).jpg|*Pica serica*

## Paleontoloxía 
A especie máis antiga do xénero *Pica*, *Pica mourerae*, coñécese a partir de fósiles encontrados en estratos do límite plioceno-plistoceno en Mallorca.

## Notas 
## Véxase tamén 
### Bibliografía 
* Ericson, Per G. P.; Jansén, Anna-Lee; Johansson, Ulf S. & Ekman (2005): "Inter-generic relationships of the crows, jays, magpies and allied groups (Aves: Corvidae) based on nucleotide sequence data". *Journal of Avian Biology* **36**: 222-234. PDF Texto completo .
* Lee, Sang-im; Parr, Cynthia S.; Hwang,Youna; Mindell, David P. & Choea, Jae C. (2003): "Phylogeny of magpies (genus *Pica*) inferred from mtDNA data. *Molecular Phylogenetics and Evolution* **29**: 250-257. PDF Texto completo .
* Song, G. *et al*. (2018): "Complete taxon sampling of the avian genus *Pica* (magpies) reveals ancient relictual populations and synchronous Late-Pleistocene demographic expansion across the Northern Hemisphere". *Journal of Avian Biology* **2018**: e01612 Resume.

### Outros artigos 
* Córvidos

### Ligazóns externas 
* *Pica* na ADW.
* *Pica* Brisson, 1760 en Biolib.
* *Pica* Brisson 1760 en Fossilworks.
* *Pica* na UICN.
* *Pica* no NCBI.